HYV ÄKSYTYT TEKSTIT
P5_TA(2003)0018
Euro—Välimeri-assosiaatiosopimus EY/Libanon ***
Euroopan parlamentin lainsäädäntöpäätöslauselma ehdotuksesta neuvoston päätökseksi Euroopan
yhteisön ja sen jäsenvaltioiden sekä Libanonin tasavallan Euro—Välimeri-assosiaatiota koskevan
sopimuksen tekemisestä (10820/2002 — KOM(2002) 170 — C5-0395/2002 — 2002/0083(A VC))
(Hyväksyntämenettely)
Euroopan parlamentti , joka
— ottaa huomioon ehdotuksen neuvoston päätökseksi (KOM(2002) 1 70),
— ottaa huomioon luonnoksen Euro—Välimeri-sopimukseksi Euroopan yhteisön ja sen jäsenvaltioiden
sekä Libanonin tasavallan assosiaatiosta (10820/2002),
— ottaa huomioon neuvoston EY:n perustamissopimuksen 300 artiklan 3 kohdan toisen alakohdan ja
310 artiklan mukaisesti esittämän pyynnön puoltavasta lausunnosta (C5-0395/2002),
— ottaa huomioon työjärjestyksen 86 artiklan ja 97 artiklan 7 kohdan,
— ottaa huomioon ulkoasioiden, ihmisoikeuksien sekä yhteisen turvallisuuden ja puolustuspolitiikan
valiokunnan suosituksen (A5-0410/2002),
1. antaa puoltavan lausunnon sopimuksen tekemisestä;
2. kehottaa puhemiestä välittämään parlamentin kannan neuvostolle ja komissiolle sekä jäsenvaltioiden
ja Libanonin tasavallan hallituksille ja parlamenteille.
P5_TA(2003)0019
Assosiaatiosopimus Libanonin kanssa
Euroopan parlamentin päätöslauselma assosiaatiosopimuksen tekemisestä Libanonin tasavallan
kanssa
Euroopan parlamentti, joka
— ottaa huomioon ehdotuksen neuvoston päätökseksi Euroopan yhteisön ja sen jäsenvaltioiden sekä
Libanonin tasavallan Euro—Välimeri-assosiaatiosopimuksen tekemisestä (KOM(2002) 1 70),
— ottaa huomioon luonnoksen Euroopan yhteisön ja sen jäsenvaltioiden sekä Libanonin tasavallan
Euro—Välimeri-assosiaatiosopimukseksi,
— ottaa huomioon 1 6. tammikuuta 2003 esittämänsä kannan ehdotuksesta neuvoston päätökseksi
Euroopan yhteisöjen ja sen jäsenvaltioiden sekä Libanonin tasavallan Euro—Välimeri-assosiaatiosopi-
muksen tekemisestä (1),
— ottaa huomioon 12. maaliskuuta 1998 antamansa päätöslauselman Syyriassa vangittuna pidetyistä
libanonilaisista (2),
(1) P5_TA(2003)001 8.
(2) EYVL C 104, 6.4.1 998, s. 238.12.2.2004 FI C 38 E/307 Euroopan unionin virallinen lehti
Torstai 16. tammikuuta 2003
A. ottaa huomioon Euroopan unionin ja Libanonin vuosikymmenten aikaiset läheiset suhteet ja nykyisten
poliittisten, taloudellisten ja kulttuurisuhteiden merkityksen,
B. on tietoinen siitä, millainen merkitys Libanonilla on aina ollut, ja siitä roolista, joka tällä maalla voi
olla etsittäessä hyväksyttävää ja kestävää ratkaisua Lähi-idän konfliktiin,
C. ottaa huomioon, että demokratian vakauttaminen on mahdollistanut väestöryhmien välisen sovinnon,
mikä on ollut tärkein tavoite 1 6 vuotta kestäneen tuhoisan sodan jälkeen; toivoo, että Libanoninyhteiskunnan monimuotoisuutta ja moniarvoisuutta pidetään varmana perustana sisäisen rauhan tuke-misessa,
D. ottaa huomioon, että Israelin joukkojen vetäytyminen maan eteläosasta toukokuussa 2000 YK:n tur-
vallisuusneuvoston päätöslauselman 425 mukaisesti oli myönteinen askel maan normalisointiprosessis-
sa, vaikka Shebaan alueen asema ja lopullisen rajalinjan sopiminen Israelin kanssa ovat edelleen ratkai-sematta,
E. pitää myönteisenä Syyrian joukkojen osittaista vetäytymistä ja toivoo, että tulevaisuudessa myös muut
Libanoniin sijoitetut Syyrian joukot poistuvat maasta Libanonin hallituksen kanssa tehdyn sopimuksen
perusteella,
F. ottaa huomioon assosiaatiosopimuksen 2 artiklan, jonka mukaan ihmisoikeuksien yleismaailmallisessa
julistuksessa ilmaistujen demokratian periaatteiden ja perusluonteisten ihmisoikeuksien kunnioittami-nen ohjaa sopimuspuolten sisäpolitiikkaa ja kansainvälistä politiikkaa ja muodostaa sopimuksen olen-
naisen osan,
G. muistuttaa, että 17 000 libanonilaista on vielä kateissa, ja korostaa näiden henkilöiden perheiden
hätää, koska viranomaiset eivät ole vastanneet kysymyksiin heidän läheistensä kohtalosta, ja kehottaaalueen maita löytämään ratkaisun naapurimaiden kansalaisten laittomalle pidättämiselle,
H. on syvästi huolissaan Libanonissa asuvan yli 300 000 palestiinalaisen pakolaisen epävarmasta tilantees-
ta,
I. ottaa huomioon sopimuksen allekirjoitukseen liittyneen osapuolten välisen kirjeenvaihdon, joka koski
yhteistyötä terrorismin vastaisissa toimissa ja jonka mukaan osapuolet sitoutuvat toimimaan yhteis-työssä terroritoimien ehkäisemiseksi ja niistä rankaisemiseksi erityisesti YK:n turvallisuusneuvoston
päätöslauselman 1373 täydellisen täytäntöönpanon avulla, vaihtamaan tietoja terroristiryhmistä ja nii-den tukiverkostoista ja terrorismin vastaisten toimien resursseista ja menettelytavoista, sekä yhteisesti
hyödyntämään terrorismin ehkäisemisestä saatuja kokemuksia,
J. ottaa huomioon Libanonin valtavan valtionvelan ja velasta aiheutuvat korkomaksut, jotka vievät suu-
ren osan valtion tuloista,
K. pitää myönteisenä Pariisissa 23. marraskuuta 2002 pidetyn rahoittajakonferenssin tuloksia,L. ottaa huomioon, että uudessa sopimuksessa viitataan liian yleisellä tasolla sopimuksen parlamentaa-
riseen valvontaan ja että parlamentaarisen Euro—Välimeri-edustajakokouksen perustaminen saattaisilisätä parlamentaarista osallistumista Euro—Välimeri-assosiaatiosopimusten seurannassa,
1. pitää myönteisenä, että neuvosto ehdottaa Euro—Välimeri-assosiaatiosopimuksen tekemistä Libano-
nin kanssa, ja toivoo, että tämä sopimus auttaa parantamaan Libanonin poliittista, taloudellista ja yhteis-
kunnallista tilannetta;
2. kehottaa Libanonin hallitusta antamaan Libanonin parlamentin käsiteltäväksi maassa Libanonin halli-
tuksen tekemän sopimuksen johdosta olevien Syyrian joukkojen läsnäolon, kun otetaan huomioon keskei-set YK:n päätöslauselmat ja erityisesti turvallisuusneuvoston päätöslauselma 520/1 982, jotta päästäisiinsopimukseen kaikkien ei-libanonilaisten joukkojen vetäytymiseksi Libanonista, ja kunnioittamaan tarkastiLibanonin itsemääräämisoikeutta, alueellista koskemattomuutta, yhtenäisyyttä ja poliittista riippumatto-muutta;C 38 E/308 FI 12.2.2004 Euroopan unionin virallinen lehti
Torstai 16. tammikuuta 2003
3. vahvistaa, että ihmisoikeuksien kunnioittaminen sisältyy olennaisena osana uuteen assosiaatiosopi-
mukseen, joka on pantava täytäntöön ja jota on valvottava huolellisesti sen varmistamiseksi, että ihmis-oikeuksia todella kunnioitetaan Libanonissa;
4. rohkaisee Libanonin viranomaisia antamaan myönteisiä merkkejä tähän suuntaan poistamalla kuole-
manrangaistuksen, ratifioimalla kidutuksen vastaisen YK:n yleissopimuksen, allekirjoittamalla kansainväli-
sen rikostuomioistuimen perustamista koskevan Rooman perussäännön, aloittamalla oikeusjärjestelmänuudistamisen, asettamalla selkeät ja määritellyt rajat sotilasoikeudelliselle toimivallalle, ratkaisemalla kadon-
neiden henkilöiden kysymyksen ja tekemällä yhteistyötä kaikkien YK:n ihmisoikeuselinten kanssa;
5. uskoo, että ilmaisun- ja kokoontumisvapaus ovat demokraattisen yhteiskunnan kulmakiviä, ja muis-
tuttaa, että se merkitsee erityisesti lehdistönvapautta, tiedon levittämisen välineestä riippumatta (sanoma-
lehti, radio, televisio jne.), ja korostaa tarvetta lisätä sen tehokkuutta ja välttää poliittisin perustein tapah-
tuvaa syrjintää; on huolissaan siitä, että MTV-televisiokanava pakotettiin lopettamaan toimintansa 4.syyskuuta 2002 ja että Libanonin viranomaisia arvostelevia toimittajia on ahdisteltu;
6. sitoutuu tekemään yhteistyötä Libanonin parlamentin kanssa säännöllistä poliittista vuoropuhelua
koskevien menettelyjen perustamiseksi myös sopimuksen 2 artiklan puitteissa ja kehottaa neuvostoa jakomissiota ottamaan käyttöön yhdistetyt menettelyt, jotka koskevat mainitun 2 artiklan periaatteiden nou-
dattamisen säännöllistä arviointia ja täytäntöönpanoa; näissä yhteisissä menettelyissä otetaan huomioonLibanonin kansalaisyhteiskunnan mielipiteet;
7 . kehottaa komissiota tarkastelemaan uudelleen sen prioriteetteja Libanonin suhteen sisällyttämällä
ihmisoikeusasiat vuosien 2002—2004 kansalliseen suunnitteluasiakirjaan ja aloittamaan välittömästi
yhteistyö tällä alalla tukemalla kansalaisyhteiskuntaa ja riippumattomia kansalaisjärjestöjä MEDA-ohjelmankautta;
8. tukee pääministeri Haririn toteuttamaa talousuudistusohjelmaa ja toivoo, että nämä uudistukset par-
antavat Libanonin asemaa alueellisessa ja kansainvälisessä taloudessa; kehottaa jäsenvaltioita ottamaan huo-
mioon Libanonin viranomaisten ongelmana olevan valtavan julkisen velan;
9. rohkaisee sekä Libanonin viranomaisia että neuvostoa ja komissiota käyttämään hyväkseen uuden
sopimuksen mukaista poliittista vuoropuhelua sisällyttämällä se lisääntyneeseen alueelliseen yhteistyöhönkaikkien Euro—Välimeri-kumppanien kanssa, niin että ne harjoittavat yhdessä aktiivista roolia oikeuden-mukaisen, kokonaisvaltaisen ja kestävän rauhan saavuttamiseksi ja Lähi-idän konfliktin ratkaisemiseksiasiaa koskevien YK:n päätöslauselmien mukaisesti; tämä edistäisi Libanonin sosiaalista ja taloudellista kehi-tystä;
10. pitää myönteisenä viittausta uuden sopimuksen 5 artiklan 2 kohdassa erityisesti mainittuihin parla-
menttien välisiin suhteisiin ja toistaa, että tämä vuoropuhelu olisi toteutettava erityisesti parlamentaarisenEuro—Välimeri-edustajakokouksen puitteissa, jonka perustamisesta päätettiin Valencian Euro—Välimeri-
ministerikokouksessa huhtikuussa 2002 ja jonka päätehtävänä pitäisi olla Euro—Välimeri-assosiaatiosopi-
musten seuranta ja parlamentaarinen valvonta; kehottaa tästä syystä neuvostoa perustamaan mahdollisim-man pian parlamentaarisen Euro—Välimeri-edustajakokouksen tiiviissä yhteydessä asianomaistenparlamenttien kanssa;
1 1. katsoo, että tällä välin Libanonin edustajien osallistuminen parlamentaarisen Euro—Välimeri-foo-
rumin toimintaan on hyvin tärkeää; pyytää tämän suhteen, että Libanonin parlamentti osallistuu aktiivisestiviidenteen parlamentaarisen Euro—Välimeri-foorumiin Kreetalla maaliskuussa 2003;
12. ilmaisee olevansa huolissaan silloin tällöin esiintyvistä jännitteistä Libanonin ja Israelin rajalla ja
kehottaa osapuolia pidättäytymään toimista, jotka saattavat haitata alueellista vakautta;
13. pitää myönteisenä Libanonin vahvaa sitoutumista YK:n turvallisuusneuvoston päätöslauselman 1373
täytäntöönpanoon, terroristiryhmien varojen jäädyttäminen mukaan lukien, ja kehottaa neuvostoa jakomissiota sisällyttämään samansisältöisen terrorismin vastaisen lausekkeen kaikkiin tämänkaltaisiin sopi-muksiin Sevillan Eurooppa-neuvoston päätöksen mukaisesti; kehottaa Libanonin hallitusta pysymään valp-paana Israelin rajalla toimivien aseellisten ryhmittymien mahdollisia toimia vastaan;12.2.2004 FI C 38 E/309 Euroopan unionin virallinen lehti
Torstai 16. tammikuuta 2003
14. pitää myönteisenä ilmoitettua tavoitetta, jonka mukaan perustetaan vapaakauppa-alue enintään 12
vuoden siirtymäkauden jälkeen sopimuksen voimaantulosta laskettuna;
15. pitää myönteisenä Euroopan unionin päättäväisyyttä tukea Libanonia maan talouden rakenneuudis-
tuksessa, mukaan lukien tulliviranomaisten toiminnan modernisointi, kilpailulainsäädäntö, kaupan edistä-
minen, sopimuksen täytäntöönpanon edellyttämä kauppahallinnon vahvistaminen, Libanonin WTO-jäse-
nyyden valmistelu sekä tekijänoikeusviranomaisten toiminnan tehostaminen ja jotkut muut alat, kutenhallinnolliset uudistukset ja korruption vastaiset politiikat;
1 6. pitää myönteisinä sopimuksen määräyksiä, jotka koskevat yhteiskunnallista ja sivistyksellistä vuoro-
puhelua ja yhteistyötä;
17 . kehottaa osapuolia tekemään takaisinottoa koskevan kahdenvälisen sopimuksen, johon viitataan
assosiaatiosopimuksen 69 artiklassa ja jonka pitäisi kattaa myös kolmansien maiden kansalaisten takaisin-ottojärjestelyt;
18. kehottaa assosiaatiosopimuksen kumpaakin osapuolta sitoutumaan yhteistyöhön ja käyttämään kaik-
kia käytössään olevia välineitä laittoman maahanmuuton aiheuttamien ongelmien ratkaisemiseksi;
19. on vakuuttunut siitä, että Libanonin viranomaiset tulevat huolella kunnioittamaan assosiaatiosopi-
muksesta johtuvia sitoumuksiaan, jotka koskevat oikeudellista yhteistyötä ja oikeusvaltion periaatteidenkunnioittamista, sekä kansainvälisiä sääntöjä, jotka koskevat rahanpesua, järjestäytyneen rikollisuuden tor-
juntaa sekä Libanonin ja kolmansien maiden kansalaisten maahanmuuttoa ja takaisinottoa;
20. panee merkille, että suurilla alueilla viljellään kasveja, jotka on tarkoitettu laittomien huumeiden
tuottamiseen, ja kehottaa Libanonin viranomaisia tuhoamaan erittäin päättäväisesti tällaiset viljelmät;
21. pitää myönteisenä Libanonin solidaarisuuspyrkimyksiä sen vastaanottaessa tilapäisesti palestiinalaisia
pakolaisia; kehottaa kansainvälistä yhteisöä lisäämään palestiinalaisia pakolaisia koskevia toimiaan alueella;rohkaisee Euroopan unionia ja Libanonin viranomaisia panemaan tämän sopimuksen täytäntöön tavalla,joka voisi koitua myös maassa vaikeissa olosuhteissa asuvien satojentuhansien palestiinalaisten pakolaistenhyödyksi; kehottaa Libanonin viranomaisia ratifioimaan Geneven yleissopimuksen pakolaisten asemasta,
lopettamaan pakolaisten ja turvapaikanhakijoiden mahdollisen syrjimisen, varmistamaan karkotusuhan
alla olevien suojelun ja helpottamaan niiden kotouttamista, jotka sitä toivovat;
22. kehottaa puhemiestä välittämään tämän päätöslauselman neuvostolle, komissiolle sekä Libanonin
hallitukselle ja parlamentille.
P5_TA(2003)0020
Pohjoinen ulottuvuus
Euroopan parlamentin päätöslauselma pohjoisesta ulottuvuudesta — uusi toimintasuunnitelma
2004—2006
Euroopan parlamentti , joka
— ottaa huomioon 4. toukokuuta 1 999 antamansa päätöslauselman komission tiedonannosta ”Unionin
politiikkojen pohjoinen ulottuvuus” (1),
— ottaa huomioon EU:n ulkosuhteiden ja rajat ylittävän politiikan pohjoista ulottuvuutta koskevan
komission toimintaohjelman vuosiksi 2000—2003,
(1) EYVL C 279, 1.10.1 999, s. 31.C 38 E/310 FI 12.2.2004 Euroopan unionin virallinen lehti
Torstai 16. tammikuuta 2003